Иван Крилов
Лебед, щука и рак

Превод от руски: Христо Радевски, —

chitanka.info

Съгласба, дето няма, там, уви,

и работата не върви,

и вместо работа излиза несполука.

Веднъжка Лебед, Рак и Щука

се впрегнали в кола с товар

и да я теглят се заели с жар.

Напъват се, а не върви колата!

За тях товарът би бил може би и лек:

но Лебедът — към облака далек,

назад опъва Ракът, Щуката пък — във водата.

Кой крив, кой прав — не е задачата туй нам;

ала товарът и сега е там.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.